**ZAPISNIK 7. SJEDNICE UČITELJSKOG VIJEĆA**

održane 21. svibnja 2020. godine s početkom u 12,30 sati

na Zoom platformi

Sjednica je započela u 12,30 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

Opravdano je odsutna učiteljica Mirjana Siladić. Neopravdano je odsutan učitelj Alen Bernobić.

Dnevni red :

1. **Usvajanje  zapisnika 6. sjednice Učiteljskog vijeća**

2. **Zamolbe**

3. **Termini ispita**

4. **Prijemni za nove učenike**

5. **Dan škole i „Ponovno zajedno“**

6. **Praćenje napretka učenika i učenika koji akceleriraju**

7. **Primjeri dobre prakse i razmjena iskustva**

8. **Roditeljski sastanak**

9. **Razno**

Dnevni red usvojen je jednoglasno.

**Ad 1)** Zapisnik 6. sjednice Učiteljskog vijeća usvojen je jednoglasno.

**Ad 2)** **Zamolbe**

Učiteljsko vijeće zaprimilo je zamolbe roditelja za produženim obrazovanjem programa osnovne glazbene škole za još jednu školsku godinu za učenike 6. razreda: Gabriel Milohanić, Riccarda Labinac i Vita Blažević (instrument harmonika). Učiteljsko vijeće raspravilo je pojedinačno o svakoj zamolbi i jednoglasno odobrilo zamolbe za produženim obrazovanjem za sljedeću školsku godinu učenicima Gabrielu Milohanić, Riccardi Labinac i Viti Blažević.

**Ad 3) Termini ispita**

Na prijedlog ravnateljice Učiteljsko vijeće jednoglasno je donijelo odluku da se godišnji ispiti realiziraju kao i nastava na daljinu putem video snimki koje će učenici poslati povjerenstvu.

Učiteljsko vijeće dogovorilo je vremenike redovnih i predmetnih ispita uz prijedlog ravnateljice za sastav povjerenstva:

**KLAVIR**

Učenici područnog odjela **VRSAR**

-utorak, 9. lipnja 2020. godine u 9 sati od 1.-6. razreda

Ispitno povjerenstvo:

1. Aleksandra Orbanić, predsjednica
2. Andrea Viljanac
3. Suzana Ursić

-srijeda, 10. lipnja 2020. u 9 sati godine od 2.-6. razreda

Ispitno povjerenstvo:

1. Aleksandra Orbanić, predsjednica
2. Jenny Brković
3. Suzana Ursić

-petak, 12. lipnja 2020. godine u 9 sati klavir plesna, izbor. klavir, 1. razred

Ispitno povjerenstvo:

1. Aleksandra Orbanić, predsjednica
2. Ivana Katunar
3. Antonella Picinić

**VIOLINA I VIOLONČELO**

- četvrtak, 4. lipnja 2020. godine u 9 sati Matična škola Poreč i Područni odjel Vrsar

Ispitno povjerenstvo:

1.Matea Beotić, predsjednica

2. Sanja Pančevski

3. Katarina Evetović

**FLAUTA, TRUBA I TROMBON**

- petak, 12. lipnja 2020. godine od 1.-6. razreda

Flauta u 14,00 sati

Truba u 18,00 sati

Trombon u 19,30 sati

Ispitno povjerenstvo:

Flauta

1. Anamarija Škara Youens, predsjednica

2. Samanta Stell

3. Alen Bernobić

Ispitno povjerenstvo:

Truba i trombon

1. Anamarija Škara Youens, predsjednica

2. Toni Turković

3. Alen Bernobić

**GITARA**

– petak, 5. lipnja 2020. godine u 9 sati do 1.-6. razreda Matična škola i Područni odjel Vrsar

Ispitno povjerenstvo:

1. Hrvoje Hleb, predsjednik

2. Sandra Šustereiter

3. Haris Brković

**HARMONIKA**

8. lipnja 2020. u 13 sati od 1.-6. razreda

Ispitno povjerenstvo:   
1. Anamarija Lovrečić  
2. Vilijana Šugar   
3. Ana Šterpin Zagoranski, predsjednica

10. lipnja 2020. u 16 sati od 1.-6. razreda  
Ispitno povjerenstvo:   
1. Tamara Ignjatović  
2. Paolo Peruško   
3. Ana Šterpin Zagoranski, predsjednica

**SOLFEGGIO**

- ponedjeljak, 1. lipnja 2020. godine od 12:00 – 16:00 sati - VI. razred

- utorak, 2. lipnja 2020. godine od 12:00 – 16:00 sati - VI. razred

- srijeda, 3. lipnja 2020. godine od 12:00 – 16:00 sati - VI. razred

Ispitno povjerenstvo:

1. Matija Poropat, predsjednik

2. Vilijana Šugar

3. Saša Šolić

**PLESNI ODJEL**

**FUNKCIONALNA I TJELESNA TEHNIKA, PLES I RITMIKA**

– četvrtak, 4. lipnja 2020. godine u 9 sati od 1.- 4. razreda

Ispitno povjerenstvo:

1. Andreja Široki, predsjednica

2. Mirjana Siladić

3. Ira Bičanić

**OSNOVE KLASIČNOG BALETA**

– petak, 5. lipnja 2020. godine u 14 sati 3. i 4. razred

Ispitno povjerenstvo:

1. Vlasta Smoljanović, predsjednica

2. Oksana Čuljat

3. Andreja Široki

Učiteljsko vijeće jednoglasno je prihvatilo vremenike ispita.

**Ad 3)** **Prijemni za nove učenike**

Učiteljsko vijeće raspravljalo je o planu prezentacije rada glazbene i plesne škole u virtualnim uvjetima te je dogovoreno da će videa napravljena u tu svrhu ravnateljica poslati svim ravnateljima porečkih osnovnih škola, zajedno s prijavnicom koju roditelji mogu ispuniti putem online obrasca.

**Ad 4) Dan škole i „Ponovno zajedno“**

Za obilježavanje Dana škole donesen je zajednički plan da će učitelji poslati snimke učenika te će se formirati Virtualni tradicionalni koncert i plesni program povodom Dana škole. Nadalje, planira se obilježavanje Dana škole putem niza koncerata svih odjela i video prezentacija instrumenata u svrhu upisa novih učenika od 25.5. do 1.6.2020. Dogovoreno je da će se 1.6.2020. objaviti Tradicionalni glazbeni i plesni program povodom Dana škole.

Virtualni Ciklus 21.„Ponovno zajedno“ – koncert i plesni program bivših učenika/ca održat će se u skladu s novonastalim uvjetima. Voditeljica projekta je Anamarija Lovrečić. Učitelji su pozvani da kontaktiraju svoje bivše učenike koji su se nastavili baviti glazbom ili plesom nakon uspješnog završetka obrazovanja u Umjetničkoj školi Poreč te će se video radovi tih učenika objediniti u koncert i plesni program do kraja nastavne godine.

**Ad 5) Praćenje napretka učenika i učenika koji akceleriraju**

Na upit ravnateljice o napretku učenika, učitelji su potvrdili samo opravdane izostanke i uzorno vladanje učenika. Komisija za praćenje potvrdila je uspješnu akceleraciju učenika: **Gloria Kevrić, Dora Koverlica, Angelina Milić i Luka Kramar**.

Istaknut je učenik 6. razreda Vuk Andrijašević zbog velikog broja izostanaka s nastave i zanemarivanja obaveza i slanja zadaća učiteljima instrumenta, solfeggia i orkestra unatoč tome što je pedagoginja razgovarala s majkom. Dogovoren je razgovor ravnateljice s majkom i učenikom, te redovita i zajednička komunikacija svih učitelja, pedagoginje i ravnateljice u smislu podrške učeniku i pedagoškog praćenja kako bi učenik uspješno završio 6. razred osnovne glazbene škole.

**Ad 6) Primjeri dobre prakse i razmjena iskustva**

Učiteljice **Anamarija Lovrečić i Marijana Gulić** predstavile su Učiteljskom vijeću rad s učenicima orkestra i zbora u programu *Soundtrap for education*. Kao rezultat tog rada imamo nekoliko snimki učenika kako zajedno pjevaju ili muziciraju koje su učiteljice složile u nekoliko projekata. Ravnateljica je posebno pohvalila učiteljice Gulić i Lovrečić za izniman trud i nevjerojatne rezultate rada. Ravnateljica je istaknula i trud svih učitelja u nastavi na daljinu i napomenula kako prima ohrabrujuće i poticajne poruke zadovoljnih roditelja koji hvale rad Škole i učitelja.

**Ad 7) Roditeljski sastanak**

Predložen je sadržaj za posljednji virtualni roditeljski sastanak tijekom ove školske godine koji bi roditelji primili putem poruke s važnim informacijama o: upisima, novim predmetima u 3. i 6. razredu, oslobađanju participacije sukladno odluci Školskog odbora, instrumentima posuđenima na revers, kalendaru rada školske godine, napretku učenika te završetku nastavne godine u nastavi na daljinu.

**Ad 7) Razno**

Ravnateljica je istaknula važnost zajedničkog dogovora između ravnateljice, pedagoginje i učitelja o svim nedoumicama ili poteškoćama u radu s učenicima. Dogovoreni su tjedni sastanci svih učitelja do kraja nastavne godine s ciljem međusobne suradnje, dijeljenja iskustava i primjera dobre prakse i lakše komunikacije o aktualnim događanjima – prijemnim ispitima za srednju školu, upisima u viši razred, pomoći učenicima s teškoćama u radu u nastavi na daljinu te održavanju prijemnih ispita za upis u 1. razred osnovne glazbene i plesne škole.

Sjednica je završila u 14,00 sati.

Zapisničar: Ravnateljica:

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:003-06/20-01/04

URBROJ:2167/01-57-34-01-20-2

Poreč, 21. 5. 2020. godine